ગત તા. 27ના રોજ ધો.૧૦માં અભ્યાસ કરતી આ તરુણી ભણી રહી હતી. રાત્રે 11-30 વાગ્યાના અરસામાં દિકરી પાણી પીવા માટે રસોડામાં ગઈ ત્યારે માતાને તેના હાથમાં મોબાઈલ ફોન હોય તેવું લાગ્યું હતું. માતાએ ફોસલાવીને પૂછતાં આ ફોન શુભમે ૧૫ દિવસ પહેલાં આપ્યો હોવાનું કહ્યું હતું. લિફ્ટમાં હાથ મચકોડીને શુભમે લિફ્ટ આપીને કહ્યું હતું કે, ‘ફોન સંતાડીને રાખવાનો, મમ્મી ઘરે ન હોય ત્યારે વાત કરવાની. મારૂં કહ્યું નહીં માને તો તારી મમ્મીને જાનથી મારી નાખીશ. મારા માણસો તારી પાછળ ગોઠવેલા છે, ઉઠાવી જઈશ.’ તરુણી લિફ્ટમાં આવતી-જતી ત્યારે ચપ્પુ બતાવીને ધમકી આપતો અને સંબંધ રાખવાનું કહી અડપલાં કરતો હતો. ચાંદખેડા પોલીસે તપાસ કરતાં 22 વર્ષનો શુભમ નાયક પલાયન થઈ ગયો હતો. પોલીસે શુભમને ઝડપી લેવા તપાસ કાર્યવાહી હાથ ધરી છે.